Vastuullisuuskysely audiovisuaalisen alan tuotantokannustinta hakeville suomalaisille tuotanto- ja tuotantopalveluyhtiöille

Johdanto

Arvoisa asiakkaamme,

Edistämme YK:n kestävän kehityksen periaatteiden toteutumista. Käynnistämme pilotin tuotantokannustinta hakeville yrityksille 01/2022 alkaen. Lomakkeessa kysytään yrityksenne kestävää kehitystä edistävistä toimenpiteistä. Tietoja kerätään suomalaisen tuotantoyhtiön ja suomalaisen tuotantokoordinaattoriyhtiön käytännöistä. Vastausaineistoa käytetään tulevaisuuden rahoituskriteerien suunnitteluun. Vastaukset jätetään hakemuksen yhteydessä.

* Ympäristövastuu
	+ Miten arvioitte tai laskette tuotannon hiilijalanjäljen?
	+ Minkälaisia käytäntöjä yrityksessänne on haitallisten ympäristövaikutusten vähentämiseksi, esimerkkeinä energiankäyttö, catering, logistiikka, jälkituotanto ja jätehuolto?
	+ Miten edistätte kiertotaloutta?
* Sosiaalinen vastuu
	+ Mitkä asiat vaikuttavat toiminnassanne ihmisten välisen tasa-arvon toteutumiseen ja miten edistätte sitä?
	+ Miten arvioitte kulttuurisiin erityispiirteisiin liittyviä riskejä, esimerkiksi jos tuotantoa toteutetaan saamelaisalueella tai sisältö liittyy jonkin vähemmistöryhmän representaatioon? (cultural misrepresentation)
	+ Miten huolehditte toiminnassanne fyysisestä ja psyykkisestä työturvallisuudesta?
* Vastuullisuuden johtaminen
	+ Minkälainen kestävän kehityksen edistymistä tukeva suunnitelma yrityksessänne on?
	+ Mitä kestävän kehityksen käytäntöjen osaamista edellytätte yhteistyökumppaneilta tai alihankkijoilta?
	+ Miten raportoitte toimintanne vastuullisuudesta tai ympäristö- tai laatustandardien noudattamisesta?